ที่เดียวในจังหวัดยะลา ชมแสงแรกและแสงสุดท้ายหินลานงาม บูเกะโต๊ะบีแด
ประชาชนทั้งในพื้นที่และต่างจังหวัดเดินทางมาสัมผัสแสงแรกและแสงสุดท้ายของวันบนเขา หินลานงาม บูเกะโต๊ะบีแด ม.5 ต.ตาชี อ.ยะหา จ.ยะลา ซึ่งก่อนหน้านี้สถานการณ์โควิด-19 ทางชุมชนกลุ่มรักษ์บ้านเกิดบูเกะโต๊ะบีแด จึงประกาศงดรับนักท่องเที่ยว เพราะสถานการณ์โควิด-19 ซึ่งหลังโควิด-19 คลี่คลายลงแล้ว จึงเปิดรับนักท่องเที่ยวเป็นปกติ ท่ามกลางความเข้มงวดมาตรการป้องกันโควิด-19 และเที่ยวอย่าง Social Distancing เว้นระยะห่าง ทางสังคม ทางรอดโควิด-19 ส่งผลให้วันหยุดสุดสัปดาห์มีนักท่องเที่ยวจำนวนมาก แห่เดินทางขึ้นไปกางเต็นท์นอนชมแสงแรกและแสงสุดท้ายของวันใหม่        สำหรับเขาหินลานงาม หรือยอดเขาโต๊ะบีแด ใครก็ตามหากได้ขึ้นไปเยือน จะได้ยลทั้งแสงแรกในยามเช้า คลื่นทะเลหมอก และแสงสุดท้ายของพระอาทิตย์ที่กำลังจะลับของฟ้า เนื่องจากยอดเขาแห่งนี้มีลานหินกว้างไร้สิ่งบดบัง มองเห็นได้ทั้งทิวทัศน์ฝั่ง อำเภอบันนังสตา จังหวัดยะลา และอำเภอสะบ้าย้อย จังหวัดสงขลา ซึ่งทั้งสองอำเภอเป็นเขตติดต่อกับอำเภอยะหา เพียงแต่อยู่คนละฝั่งกัน        เมื่อดวงตะวันอำลาเส้นขอบฟ้าไปแล้ว ยังมีอันซีนในภาคกลางคืนให้ได้ชมกัน นั่นก็คือแสงจันทร์ แสงดาว และไฟวับแวมจากชุมชนเชิงเขา ทั้งบ้านบ้านเจาะกลาดี บ้านตาชี และบ้านหาดทราย         หรือท่านที่สนใจสามารถติดต่อกลุ่มรักษ์บ้านเกิดบูเกะโต๊ะบีแด หินล้านงาม ได้ที่เพจ หินล้านงาม:บูเกะโต๊ะบีแด หรือที่รอกีเยาะ อาบู ประธานกลุ่มรักษ์บ้านเกิดบูเก๊ะโต๊ะบีแด โทร.0864407260, 083 - 1715419        นางสาวรอกีเยาะ อาบู ประธานกลุ่มรักษ์บ้านเกิดบูเก๊ะโต๊ะบี  บอกว่า ที่นี่นักท่องเที่ยวมาตลอดต่อเนื่อง ถือว่าได้รับความสนใจจากคนทั้งในพื้นที่และต่างจังหวัดแม้ตลอด 1 ปีที่ผ่านมา ทางกลุ่มประสบปัญหาโควิด-19 ระบาด ส่งผลกระทบกันอย่างถ้วนหน้า ทางชุมชนจึงต้องประกาศงดรับนักท่องเที่ยว มีพี่น้องทั้งในพื้นที่และต่างพื้นที่ประสานเข้ามาเป็นจำนวนมากมีตลอดทุกสัปดาห์              อยากขอบคุณทุกคนที่ประสานเข้ามา ในขณะที่เรางดรับนักท่องเที่ยว เห็นชัดว่าพื้นที่ตรงนี้มีความสวยงามมาก จนคนที่เคยมาแล้วต้องมาอีก เพราะที่นี่เต็มไปด้วยธรรมชาติ พวกเราพัฒนาตรงนี้ไปพร้อมๆ กับการดูแลธรรมชาติ ต้นไม้ล้ม 1 ต้น เราปลูกทดแทนอีก 10 ต้น และเราก็จะต้องดูแลรักษาให้ต้นไม้โต ด้วย เพราะที่นี่คือบ้านเรา ถ้าเราไม่ดูแลบ้านตัวเองแล้วใครจะทำ#ที่เดียวใน จ.ยะลาชมแสงแรก #แสงสุดท้ายหินลานงาม บูเกะโต๊ะบีแด #สำนักข่าวกรมประชาสัมพันธ์ #NNT #ILOVETHAILAND